Ximo Tébar presenta el seu treball 'Brazilian Jazz Project' dissabte que ve, 19 de juny
15 de juny 2021

​El músic Ximo Tébar presenta el seu treball _Brazilian Jazz Project_ en esta nova edició del cicle Música al Port, organitzat pel departament de Cultura de l'Ajuntament de Sagunt. L'actuació tindrà lloc dissabte que ve, 19 de juny, a les 23.00 hores als jardins del Centre Cívic Antic Sanatori. L'aforament serà limitat i, l'entrada, gratuïta.

Fa més de tres dècades, el guitarrista, compositor i productor valencià de jazz, Ximo Tébar, va començar a promoure els seus propis projectes, fusionant el jazz amb la música mediterrània. El resultat del seu extraordinari treball de recerca sobre la fusió de la música mediterrània amb el jazz l'ha portat a ser distingit com a creador del ‘Son Mediterráneo’, un so jazz amb sabor i fragància flamenco-mediterrània. En esta ocasió Tébar anirà acompanyat de Gladston Galliza, una veu poètica del Brasil i plena de matisos que el fan comparable als grans com Toninho Horta, Djavan, Milton Nascimiento o Antônio Carlos Jobim.

La programació continua el diumenge, 27 de juny, a les 20.00 hores en el Teatre de Begoña amb el Centre de Perfeccionament del Palau de les Arts Reina Sofia i el dissabte 3 de juliol la Banda Simfònica Lira Saguntina actuarà als jardins del Centre Cívic Antic Sanatori a les 23.00 hores i interpretarà ‘Música davall les estreles’. Finalment, la nova edició de Música al Port conclourà el cicle de concerts el 10 de juliol a les 22.00 hores als jardins del casino (av. 9 d’Octubre) amb el 60é Festival Internacional de la Fundación Cante de las Minas.

Durant el cicle musical es contemplaran per part de l'organització les mesures sanitàries i de prevenció enfront de la pandèmia, que seran, així mateix, d'obligat compliment per al públic. Encara que les entrades siguen gratuïtes, s'hauran d'adquirir prèviament _online_ a través del següent [enllaç](https://www.servientradas.com/espectaculo/AYUNTAMIENTO_DE_SAGUNTO/14/musica-al-port-ximo-tebar.html).​ 

  

![Imagen sin texto alternativo.](/media/2xupzex5/91-c_miniximotebar.jpg)  
  
 

*   [](http://www.facebook.com/sharer.php?u=https://aytosagunto.es/va/actualitat/ximo-tebar-presenta-el-seu-treball-brazilian-jazz-project-dissabte-que-ve-19-de-juny/ "Facebook")
*   [](http://twitter.com/share?url=https://aytosagunto.es/va/actualitat/ximo-tebar-presenta-el-seu-treball-brazilian-jazz-project-dissabte-que-ve-19-de-juny/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/ximo-tebar-presenta-el-seu-treball-brazilian-jazz-project-dissabte-que-ve-19-de-juny/ "Linked In")
*   [](mailto:?body=https://aytosagunto.es/va/actualitat/ximo-tebar-presenta-el-seu-treball-brazilian-jazz-project-dissabte-que-ve-19-de-juny/)